Pre-Owned 2010 Chrysler 300C Base 4D Sedan in Indianapolis #E88793 | Indy Auto Man
Pre-Owned 2010 Chrysler 300C Base AWD
2010 Chrysler 300C Brilliant Black Crystal Pearl Priced below KBB Fair Purchase Price! Odometer is 41119 miles below market average!
Pre-Owned 2015 Chrysler 200 S FWD 4D Sedan $12,599
Pre-Owned 2013 Chrysler 200 Touring FWD 4D Sedan $8,799 Drie-uur in die nag | Tannie Frannie
Drie-uur in die nag	27
Posted by Tannie Frannie in Uncategorized	≈ 27 Kommentaar
Dit reën, die perfekte voorbeeld van die Weerburo se beskrywing “sag en deurdringend”.
Ek kyk by die venster uit, kry ʼn vlietende beeld van die wit kat wat in die geel buiteligte van die kompleks soos ʼn skim om die hoek verdwyn. Later, weet ek, sal sy deur die oop venster spring en met haar warm lyfie – waarskynlik ook met nat pootjies – op haar gebruiklike pos langs my kom lê.
Sluip kaalvoet die trap af om te gaan troostee maak, trap in die hond se piepie op die kombuisvloer en vererg my gruwelik. Vee op en foeter die brak toe sy kom ondersoek instel. Skrik my besimpeld toe sy een harde tjank gee – het ons nou die res van die huis wakker gemaak? nee, alles bly gelukkig rustig…
WhatsApp my dogter in Amerika en hoor hoe gaan dit. Lees op fb oor regsprobleme met: huurders en verhuurders, pa’s wat nie wil/kan onderhoud betaal nie, toesig oor kinders en bittere stryd tussen ouers en grootouers, siekverlof en werk en afdankings. Besluit vir die hóéveelste keer om hierdie bladsy te verlaat, dit raas net te veel in my rustige afgetrede wêreld, en besef dan dat ek die morbiede gerusstelling van ander mense se probleme waarskynlik sou mis.
Sien Dirkie is ook wakker – sy het die mooiste video van wuiwende papawers gepos. Is dankbaar dat ek net slapeloos is, sonder pyn.
Gaan blogs toe en haal in op my lees.
Sit die rekenaar en die lig af, rol rond.
Staan op en kom skryf…
27 thoughts on “Drie-uur in die nag”	travel460 said:	Januarie 27, 2017 om 4:42 vm	Darem het ons ons blogs om op te skryf as die nag se dinke te alleen raak.
Tannie Frannie said:	Januarie 28, 2017 om 1:00 vm	Skryf bly wonderlike terapie.
nowathome said:	Januarie 27, 2017 om 4:53 vm	Ek was ook wakker! Hier by ons het dit ook heerlik gereen! Ek moes ook maar opgestaan het om op te vang met al die leeswerk!
Tannie Frannie said:	Januarie 28, 2017 om 1:02 vm	Dink nog steeds die gemeenskaplike psige van bloggers sou ‘n wonderlike sosiologies-psigologiese ondersoek kon afgee. Hier’s ‘n hele paar nagwolwe!
Net Ek said:	Januarie 27, 2017 om 4:58 vm	O ek wandel net so rond ook, ek is net te bang om verder in die donker huis in te gaan as my kamer, dis maar hoekom my boekkamer aan my kamer gebou is. Oor die reën, gister het ons so rapsie oor 100mm gehad. Dit was vreeslik. Net op die pad by my werk het daar ‘n bakkie gerol en ‘n BUS het van die pad gespoel, die ambulanse en brandweer moes kom uithaal en red. Dit reën vandag nogsteeds. Ek is dankbaar vir die reën.
Oor die kat-lyfie – daar is darem niks lekkerder nie! Myne kom lê net BO-OP my! 🙂
Tannie Frannie said:	Januarie 27, 2017 om 6:03 vm	Veral in die winter is so ‘n bondel warmte bo-op ‘n mens darem heerlik. Dat die wit kat so neffens my kom le is baie besonders, sy is mos so half wild en was lank ‘n weeskat.
Net Ek said:	Januarie 27, 2017 om 6:26 vm	Hulle is eintlik so dierbaar!
My groot kat Jack het ook sommer net so paar jaar gelede by ons huis ingestap, en nooit weer geloop nie. Hy was al groot, so ek het geen idee eintlik hoe oud hy is nie.
Tannie Frannie said:	Januarie 27, 2017 om 3:43 nm	Katte weet baie goed waar die voordeligste plek vir hulle is!
perdebytjie said:	Januarie 27, 2017 om 1:25 nm	Heerlik om hier by jou te lees,Frannie.Gelukkig slaap ek steeds soos ‘n baba.maar as ek vroeg wakker word,vind ek dis die lekkerst tyd van die dag.
Tannie Frannie said:	Januarie 27, 2017 om 3:44 nm	Hmm, ja , maar jy hou van kamp ook…
perdebytjie said:	Januarie 27, 2017 om 6:27 nm	😄😄
rondomtaliedraai said:	Januarie 27, 2017 om 5:50 nm	Ek mis die Mweb -blogs waar jy so direk met iemand laat saans of vroeg oggend kon gesels tot jy naderhand van die bladsy af was. Daardie papawers is vreeslik mooi!
Tannie Frannie said:	Januarie 28, 2017 om 1:06 vm	Ons blogvriendin het ‘n oog vir mooi. Ek het maar eers op Litnet die blogding begin doen. Geniet dit vreeslik, maar sukkel om die verlies te verwerk as ‘n gunstelingblogger verdwyn.
scrapydo2.wordpress.com said:	Januarie 28, 2017 om 3:19 vm	Baie bly dit het gereën daardiekant van die aardbol. Ons het nog nie rerig somer gehad nie. Nou vra die vakansiejagters met kinders of dir vakansie nie na Februarie geskuif kan word nie. Ai toggie, asof die weer hom nou aan mense steur. Gekla moet daar tog maar gekla word. Ek is met my volgende twee weke huisoppassessie. Die katte(3 v hulle) wil gladnie stoepkamer toe kom sodat ek hul kan toemaak nie. Trompie jag hul die hele tyd(hy maak my sommer vies. Ongelukkig begin die mense se eie honde d jagery) Gelukkig kry ek darem n ekstra geldjie vir die oppas. Die Rand beteken nie veel nie so alles moet gedoen word om aan te vul.
ddupl3ss1s said:	Januarie 28, 2017 om 3:23 vm	Dankbaar die uwe dat julle die wuiwende blomme geniet het… laasnag met die sagte reën was pynloos, hemel op aarde. Nogtans geniet ek om almal se gesels snags te lees. Groetnis .
Elizabeth said:	Januarie 30, 2017 om 2:52 nm	Altyd so lekker om te weet daar is nog sulke mense op dese aardbol!! Oulik geskryf Frannie!
seegogga said:	Januarie 31, 2017 om 11:19 nm	ek het jou skrywe ook geniet, Frannie. Lyk my ek is darem nie die enigste nagwolf nie.
karen said:	Februarie 2, 2017 om 8:01 vm	Ek kon my nou so goed inbeeld hoe tannie die nag deurgebring het. Arme brakkie, maak hy tannie gewoonlik wakker om te gaan pieps, of kan hy self uit?
Ek wens my ma wil die rekenaar wat ek vir haar gekoop het om deel van die groter wêreld te ontdek, ook gebruik. My broer, haar 3de oudste kind is op 47 skielik oorlede verlede jaar, en sy is nou in ‘n diep donker gat, waar ek haar uitgehelp het toe ek nou gaan kuier het, maar waarin sy net weer geval het daarna. Sy het altyd my blogs gelees, maar nou wil sy nie eens meer die rekenaar aansit nie. Ek dink dit sal haar ook goed doen om self te skryf, want sy het ook baie slapelose nagte.
Skuus vir die babbel!
Tannie Frannie said:	Februarie 2, 2017 om 11:04 nm	Die hond is veronderstel om self te kan uitgaan maar soms is die deur toe. Ons verhouding is nie so goed dat sy haar op my kan beroep nie, dis my kinders se hond. Heheheh, ek het nogal aan jou gedink toe ek so ewe skryf hoe ek haar getugtig het!
Ai, jy vertel van die verskriklikste ding wat ‘n ma kan oorkom…Jou liefde en ondersteuning beteken sekerlik vir haar geweldig baie.
karen said:	Februarie 3, 2017 om 8:09 vm	Shamepies, dink dit was vir haar erg om te knyp en knyp en die blerrie deur wil nie oop nie! Kameel said:	Februarie 3, 2017 om 12:15 nm	Jy dwaal in die nag rond soos ‘n gees…. dink nie eers aan blog wanneer ek nie kan slaap nie, vererg my eerder soos jy vir die hond 🙂
Tannie Frannie said:	Februarie 3, 2017 om 7:48 nm	Jy’s so stil?
Kameel said:	Februarie 4, 2017 om 7:11 vm	Gaan op oombluk deur innerlike stryd. Sal weer skryf wanneer wa deur die drif is. Mooi dag vir jou. Tannie Frannie said:	Februarie 4, 2017 om 1:50 nm	Baie jammer om dit te hoor – dink aan jou en sien uit na jou skrywes.
Kameel said:	Februarie 4, 2017 om 2:44 nm	Ai, sien ek het oomblik verkeerd gespel 🙂 Dankie Frannie!!!
Tannie Frannie said:	Februarie 4, 2017 om 7:12 nm	Hmm, het jou nie daaroor kwalik geneem nie!
Toortsie said:	Maart 26, 2017 om 12:39 nm	Die Naglopers. 😊